text: दक्षिण चीन सागर के विवादित क्षेत्र व चीन की नीतियों के चलते तनाव और दूसरी तरफ अमेरिका द्वारा ताइवान को हथियार बेचे जाने के कारण दोनों देशों के बीच बढ़ते तनाव के बीच अमेरिका के रक्षा मंत्री जेम्स मैटिस इस सप्ताह चीन दौरे पर जाएंगे. मैटिस का यह पहला आधिकारिक चीन दौरा होगा. दक्षिण चीन सागर स्थित वुडी आईलैंड को लेकर बढ़ते तनाव पर चीन का कहना है कि वह उसका सम्प्रभु क्षेत्र है और उसे इस द्वीप पर निर्माण करने का पूरा अधिकार है. जबकि ताइवान, वियतनाम, मलेशिया, इंडोनेशिया और फिलीपीन भी इस क्षेत्र पर अपना हक जताते हैं.